Azituna (monecipiu)

Elementus identitarius 

 Toponimia 

El topónimu deriva del árabi الزيتونة(az-Zaītūna), «el olival».

 Símbolus 


El escú d'Azituna hue aprevau meyanti la "Orden de 3 de juniu de 1993, pola que s'apreva el Escudu eráldicu i Bandera Municipal, pal Ayuntamientu d’Aceituna", publicá nel Diariu Oficial de Estremaura el 17 de juñu de 1993. El escú i la bandera fuerun apruebaus pol plenu del conceju el 1 d’abril de 1992 i el 27 d'abril de 1993, i recibun informis favorablis del Conseju Asesor d'Onoris i Distincionis dela Junta d'Estremaúra el 23 de marçu i el 25 de mayu de 1993.

El escúu se defini assín:

Escudu de plata, rama d’olivu frutau de sinopli. Al timbri, corona rial cerra.

 Geografía física 

 Localización 

El términu municipal d'Azituna limita con:[(http://www.dip-caceres.es/servicios/entidades-locales/) Entidades Locales]  Diputación Provincial de Cáceres

   Santa Cruz de Paniagua al norti.
   Montehermosu al sul.
   Pozuelu de Zarzón al oesti.
   Santibáñez el Baxu i Valdeobispu al esti.

 Idrografía 

Tolas aguas d’Aceituna van a acabal al ríu Alagón, que marca el limiti delos términus monicipalis d'Azituna i Valdeobispu.

Los arroyus más emportantis que passan pol términu monicipal d’Aceituna son los Arroyus d'Azituna i dela Higaleja i la Ribera del Broncu.

Al sul del términu monicipal s’alcuentra el embalsi de San Marcos, nel arroyu d'Azituna. El otru embalsi del pueblu es el embalsi de Valdeobispu, nel su limiti con Valdeobispo.

Nel términu ai amás varias lagunas, cumu la Laguna Marugueru, la Laguna Nueva, la Laguna del Manzanu, la Laguna Chavarcón, la Laguna Chica, la Laguna delos Tejaris, etc.

 Naturaleza 

Azituna cuenta cuna destacabli desa de 775 ha, ala que s’acedi pola carretera vecinal que va a Santibáñez el Bajo. Ena flora del municipiu destaca el roblu meloju, especi única que puebla tola Desa inque se a repuebrau recientimenti d’alcornoquis.

En quantu ala fauna, n'Aceituna hai una çona LIC, ya que abitan nella lincis ibéricus. Tamién ai cigüeñas i s’a detetau un niu de cigüeña negra. Enas charcas dessistentis abitan tencas, truchas i carpas. Amás, ena desa ai una emportanti cabaña de ganau vacunu i ovinu.

 Estória 

 Estória antigua 


Duranti las continuas laboris agrícolas realizás pol lugareñus dela localidá d’Aceituna, s’an veniu hallandu diversus útilis pétreus, cumu hachas (piedras del rayu), puntas de flecha cuarcíticas, molinus barquiformis, etc., lo qual nos traslada sin duda a periós estóricus de varius sigrus atrás. J.Rio-Miranda estudió ena década delos 70 i 80, destintus lugaris dentru del ampliu territoriu del municipiu. Destacandu unu en concretu ondi entavía se vían destintus restus de murus, que confirmaban la pressencia dun núcleu de construccionis correspondienti a época romana. El lugal es conocíu cumu “Los Monesterius”, ondi in situ, se perfilaba destintus señalis en superficii duna villa romana de tipu rural, la superficii construía puei dalgu más delos 1000 m² de regularis dimensionis, i que nunu delos sus laus conserva aterrau un ábsidi circular, assina cumu destintus murus dentru dela construción possiblimenti correspondan a las destintas estancias dela villa.

Algunas moneas, molinus circularis, tegulae, cerámicas sigillatas i comunis, an permitíu establecel una fecha que nos assitúa entri mediaus del sigru I} i finalis, del sigru IV, inque con algunas reservas, creemus que las ruinas destas edificacionis, bien pudieran abelsi reutilizau en fechas posterioris.

Inque son poquitus los vestigius catalogaus en Aceituna, debemus incluyil, el allazgu dun ara votiva, dedicá a una deidá de raíz endígena. Esti allazgu fue dau a conocel en 1950 pol A. Sánchez Paredes.

Se destapó, nuna casa particular en Aceituna, ena década delos 80, i la leutura que se tomó naquel tiempu fue:

BELLO/NAE/VRV/VALS

Su tradución podría sel: A la diosa Bellona. Uru(cius) V(otum)a(nimo)L(ibens)s(olvit)

Veruciu (del que hai otru testimoniu en Caçris) dedica esti monumentu (ara votiva), a esta deidá BELLONA, possiblimenti pol algunu agradecimientu de salú.

PETRA NOTATA Otru hallazgu de cierta relevanci, fue dau a conocel pol J.M. Domínguez Moreno nel perióicu Hoy el 18 de mayu de 1983, duna inscripción en roca de 2,6 m de longitú i a escasa altura del suelu, ondi baxu el reinau de Vespasiano (fundaol dela dinastía Flavia), i pol sentenci judicial se gravun dos inscripcionis rupestris, estableciendu situacionis territorialis a tres comunidais vizinas, u propietarius vizinus, pol pleitu desencadenau entis comunidais o propietarius, que delimitaban terrenus u pasu de terrenus ubicaus enos términus d’Aceituna, i Montehermosu.

ACEITUNA:

CAES•VES•P•F•RO•ET•DEP•IVDICATV

Su leutura es: Caesar Ves•p•(asianus) f(ecit)•Ro(---)•et• Dep(---)•Iudicatu(m)

Su tradución es: Baxu el mandau del emperaol Cesar Vespasiano, se delimitan terrenus? u se establecin permisis d’ussu u passu ¿ alas comunidais RO, DEP I OI, quizás estas inicialis no hueran de nombri de comunidais, sinu inicialis de nombri (propietarius).

MONTHERMOSU:

CAES•VESP•D•F•R•ET•O•I

Su leutura es: Caesar Vesp(asianus)•D(epalationem)•f(ecit)•et• O(---)¿?•I(indicatum)

 Medievu 

Aceituna fue fundá nel sigru XIII cumu aldea del Señoríu de Galisteu.

 Edá Contemporánea 

Aceituna se constituyó cumu monecipiu en 1837, huntu con el restu delos pueblus del señoríu.

Ala caía del Antiguo Régimen la localidá se constituyi en municipiu constitucional ena región d’Estremaura, Partido Judicial de Granadilla, entoncis conocíu cumu Aceytuna Cervantes Virtual  1   que nel censu de 1842 contaba con 110 ogaris i 603 vezinus. Municipio Cóigu INE -10.005 

 Geografía umana 

 Demografía 

Quenta con una puebración de .

 Transportis 

Carreteras

Pol pueblu pasan u s’encetan las siguientis carreteras:Mapa de Aceituna Google Maps

CarreteraLugal d’entrà al puebluLugares a los que va Calli Víctor Pradera  Noresti dela localidá Lleva a Santibáñez el Bajo, Ahigal i Guijo de Granadilla. Carretera de Montehermoso  Sul dela localidá Lleva a Montehermoso.
Autobús

De lunis a vienis sali un autobús cá día alas 6:45 dela mañana que va a Montehermoso, Coria i Torrejoncillo, haciendu el viaji de güerta poquinu endispués delas cuatru dela tardi.Líneas  mirat.net

 Servicius públicus 

 Educación 

El colegiu públicu d’educación infantili i primaria horma parti del CRA La Paz de Santibáñez el Bajo. La educación secundaria puei estudialsi en el IES Gabriel i Galán de Montehermoso.

 Sanidá 

Perteneci a la zona de salú de Montehermoso dentru del área de salú de Plasencia i cuenta con un consultoriu local ena calli Ramón y Cajal.Zona de Salú de Montehermoso Área de Salú de Plasencia Nu hai ningún establecimientu sanitariu privau registrau a fecha de 2013, pol que n’algunus servicius sanitarius cumu ópticas u clínicas dentalis dependi de puebracionis cercanas de mayol tamañu cumu Montehermoso u Plasencia. El municipio cuenta con una sola farmacia, que coordina sus turnus de guardia con las delos otrus pueblus dela çona de salú.

Servicius Socialis

Tieni una residencia de mayoris con capacidá de 20 prazas d’assistius i un Centru de Día. La admisión es a través del Serviciu Social de Basi del Ayuntamientu d’Aceituna.

Deportis

Disponi duna gran infraestrutura deportiva, ya que cuenta con un pabellón polideportivu, pista de pádel, pistas polideportivas i campu de fútbo, piscina municipal i gimnasio municipal.

 Monumentus i lugaris d’interés 

Arquitectura religosa

La Ilesia Parroquial de Santa Marina es una ilesia ena que destacan un ábsidi semicilíndricu de sillería i un campanariu endependienti del templu.

La Ermita del Cristu, del 

Antiguamenti contaba con al menus dos ermitas más, la delos Mártiris que s’assituauria ondi s’alcuentra atualmenti la estatua del tamborileru (antiguamenti cementeriu), i otra passandu la passarela de San Pedru, ena dehesa boyal, ondi s’ubicaba la ermita de San Pedru. Tamién dessisti otra ermita de recienti construcción en el paraji de Maruguero dela dehesa que cá mes de mayu venera a la Divina Pastora.

Arquitectura civili

Estatua dedicá alos tamborilerus dessistentis en el municipio i pol estensión a toa Estremaura, sigún reza ena mesma.

 Coltura 

 Festividais 

En Aceituna se celebran las siguientis fiestas localis:Calendariu festivu Ayuntamientu d’Aceituna

San Sebastián, 20, 21 i 22 de eneru.
Carnavalis
Semana Santa
Romeria, sieti días endispués del Domingu de Resurrección
San Antoniu, el 13 de juniu
Santa Marina (18 de juliu)
Ofertorio, primel domingu luegu del 8 de septiembre.
 Gastronomía 

La gastronomía d'Azituna está basá en los produtus que dá la tierra i el tiempu. En tiempu de matancias s'elaboran las morcillas de kiko i las liendrillas. Tamién es típicu en veranu el gazpachu i el zorongollu. En bodas i celebracionis suelin ofrecelsi buñuelus de miel i de azúcar, roscas fritas, floris con miel i bollus. El día dela romeria del Cristu se repartin rosas bañas en azúcar.Gastronomía Ayuntamientu d’Aceituna

 Referencias 

 Bibliografía 

Categoría:Monecipius dela provincia Caçris